Nos igitur, in Dei nomine, Girbaldus et uxor mea Marcia et filii nostri Martinus, Clemens, Raimbertus, Vulardus, et sorores eorum Aalberga, Pura, Osanna, Dominica, donamus Deo et sanctis apostolis ejus Petro et Paulo, et ad locum Cluniacum, omnem hereditatem nostram, quæ est in villa Rufiaco, totum integrum usque ad inquirendum, quantum in ipsa villa habemus; et faciant quicquid voluerint. S. Girbaldi, et Marciæ, et filii eorum. S. Martini et Clementis et Raimberti et Vulardi et Aalbergæ et Puræ et Dominicæ et Evrardi et Duranni et Clementis et Romaldi. Actum Cluniaco, regnante Hugone.